De Excidio et Conquestu Britanniae
De Excidio et Conquestu Britanniae (prevedeno s latinskog: Na ruševinama osvojene Britanije) je manuskript britskog monaha iz 6. vijeka Gildasa (umro oko 570.) jedan od rijetkih izvora za historiju Post-rimske Britanije.Gildasov manuskript odštampao i izdao Polidoro Virgili 1525. iz Urbina.

Karakteristike 

Gildas je to djelo napisao negdje između 516. i 547., to je kritička propovjed u 3 dijela. U prvom dijelu piše o britskoj historiji od Rimskog osvajanja Britanije do svojih vremena. U tom dijelu spominje britskog lidera Ambrosiusa Aurelianusa i veliku pobjedu Brita nad Saksoncima u Bitci kod Mons Badonicusa.
U drugom dijelu osuđuje pet britskih vladara zbog njihovih različitih grijeha. U trećem dijelu kritički govori o svećenicima.

To je jedina postojeća historija Kelta iz tog vremena i jedina onovremena britska verzija događaja od Rimskog osvajanja Britanije do njegovog doba. Gildas zapravo čezne za vremenima mira i reda - zlatnim vremenima kada je Rim vladao Britanijom, on kritizira tadašnje britske vladare; Cuneglasa, Constantina iz Devona, Aureliusa Caninusa, Maelgwn Gwynedda i Vortiporiusa iz Dyfeda zbog tiranije i ludosti.

Gildas u svom dijelu zapravo proklinje anarhiju koja je snašla Post-rimsku Britaniju.

Izvori

Vanjske veze 

 On The Ruin of Britain (De Excidio Britanniae) na portalu Project Gutenberg 

Knjige 6. vijeka
Srednjovjekovna književnost
Historija Britanije